b'\n_START_ARTICLE_\nNuoleminen\n_START_PARAGRAPH_\nNuoleminen voi olla el\xc3\xa4imell\xc3\xa4 tapa puhdistaa itse\xc3\xa4\xc3\xa4n. Sen ohella se voi olla tapa kommunikoida ja osoittaa kiintymyst\xc3\xa4, tai sen tarkoituksena voi olla kehon viilent\xc3\xa4minen sylke\xc3\xa4 levitt\xc3\xa4m\xc3\xa4ll\xc3\xa4 tai ravinnon tai kosteuden saanti nuolemalla pintaa, joka on m\xc3\xa4rk\xc3\xa4 tai josta irtoaa ravintoaineita._NEWLINE_Kissael\xc3\xa4imet ovat tunnettuja turkinnuolijoita, koska niill\xc3\xa4 on karvaa, joka t\xc3\xa4ytyy pit\xc3\xa4\xc3\xa4 puhtaana. Lis\xc3\xa4ksi ne voivat viilent\xc3\xa4\xc3\xa4 itse\xc3\xa4\xc3\xa4n syljell\xc3\xa4, jonka haihtuminen sitoo l\xc3\xa4mp\xc3\xb6\xc3\xa4 ja ne voivat, samoin kuin koirat, ilmaista nuolemalla kiintymyst\xc3\xa4\xc3\xa4n toisiaan tai ihmist\xc3\xa4 kohtaan. Nuolemisesta erittynyt sylki auttaa my\xc3\xb6s eri loisten loitolla pit\xc3\xa4misess\xc3\xa4, koska se sis\xc3\xa4lt\xc3\xa4\xc3\xa4 paljon hyvi\xc3\xa4 bakteereja. Koirat nuolevat my\xc3\xb6s kuonoaan.'